

ΒΙΒΛΙΟΘΗΚΕΣ ΔΗΜΟΥ ΚΑΛΑΜΑΡΙΑΣ

**ΒΙΒΛΙΟΣΚΩΛΗΚΕΣ 2023**

2ο Πρόγραμμα Φιλαναγνωσίας για τα Γυμνάσια

Φεβρουάριος – Μάιος 2023



Οι Βιβλιοθήκες του Δήμου Καλαμαριάς σας προσκαλούν στο 2ο Πρόγραμμα Φιλαναγνωσίας **«ΒΙΒΛΙΟΣΚΩΛΗΚΕΣ»** που διοργανώνεται για όλα τα Γυμνάσια του Δήμου Καλαμαριάς.

**Στόχος**

Στόχος του εγχειρήματος είναι η προώθηση και η καλλιέργεια της αναγνωστικής σχέσης των παιδιών με τα βιβλία. Πρωταρχική επιδίωξη αποτελεί η ίδια η απόλαυση της ανάγνωσης μέσα από τα επιλεγμένα βιβλία που  προτείνονται στα παιδιά καθώς και ο εμπλουτισμός τους με ποικίλες γνώσεις, η τροφοδότηση της φαντασία τους και η καλλιέργεια της κριτικής τους σκέψης και της αισθητικής τους αντίληψης. Ακόμη τα παιδιά αποκτούν την εμπειρία συμμετοχής σε μια πολιτιστική δραστηριότητα ευρείας κλίμακας.

Για πρώτη φορά ένα πρόγραμμα φιλαναγνωσίας, που πραγματοποιείται σε σχολικό περιβάλλον, δίνει τη δυνατότητα στα παιδιά να δημιουργήσουν, **ηλεκτρονικά**, λίστες με τις αναγνώσεις τους, τα σχόλια και τις εντυπώσεις τους, μέσα από μια **διαδικτυακή εφαρμογή**.

Η συγκεκριμένη εφαρμογή έχει σχεδιαστεί από τον [ΟΣΔΕΛ](https://www.osdel.gr/) (Οργανισμός Συλλογικής Διαχείρισης Έργων του Λόγου), στο πλαίσιο του πολιτιστικού και κοινωνικού έργου του, και είναι ευγενική χορηγία προς τις Βιβλιοθήκες του Δήμου Καλαμαριάς. Υποστηρίζεται από τη βάση βιβλιογραφικών δεδομένων [οσδέλnet](https://osdelnet.gr/).

Παράλληλα, δίνεται η δυνατότητα **ατομικής συμμετοχής όσων παιδιών** το επιθυμούν. Σε αυτήν την παρέα ανάγνωσης δεν θα υπάρχει γεωγραφικός περιορισμός αλλά θα έχουν τη δυνατότητα να συμμετέχουν παιδιά από όλη την Ελλάδα και το εξωτερικό.

Η λίστα με τα προτεινόμενα βιβλία βρίσκεται αναρτημένη στην ηλεκτρονική σελίδα των Βιβλιοθηκών https://lib.kalamaria.gr

**Όροι Συμμετοχής**

1. Δικαίωμα συμμετοχής έχουν όλοι οι μαθητές των Γυμνασίων του Δήμου Καλαμαριάς. Οι δηλώσεις συμμετοχής γίνονται αποκλειστικά και μόνο από τον/την υπεύθυνο εκπαιδευτικό ή τον/την φιλόγογο του τμήματος, συμπληρώνοντας την παρακάτω ηλεκτρονική φόρμα έως και τις **15 Φεβρουαρίου 2023**

<https://docs.google.com/forms/d/1Um8s12Y1cmCSHpgb3dAsKHp8X9inxT1ULnsBGuk3KPM/edit>

1. Ταυτόχρονα, δίνεται η δυνατότητα ανεξάρτητης δήλωσης συμμετοχής για τους μαθητές που επιθυμούν να ενταχθούν στους ΒΙΒΛΙΟΣΚΩΛΗΚΕΣ αλλά δεν έχει κάνει εγγραφή η τάξη τους. Η εγγραφή πραγματοποιείται στην παρακάτω ηλεκτρονική φόρμα έως και τις **15 Φεβρουαρίου 2023**: <https://docs.google.com/forms/d/1DPi7wHdDGj9HyVsRETWYXXvB8L5BzWd86uPCPwyIXtE/edit>
2. Οι μαθητές κάθε τάξης καλούνται να διαβάσουν **τουλάχιστον ένα** από τα βιβλία της προτεινόμενης λίστας, που αντιστοιχεί στην τάξη τους, για να θεωρείται έγκυρη η συμμετοχή τους. Στη συνέχεια πραγματοποιούν την εγγραφή τους στη διαδικτυακή εφαρμογή [https://osdelnet.gr/bookworms](https://osdelnet.gr/bookworms%22%20%5Ct%20%22_blank) και κάθε φορά που ολοκληρώνουν την ανάγνωση ενός βιβλίου, το δηλώνουν στη λίστα **Διαβασμένα (Βιβλιοσκώληκες)**. Με αυτόν τον τρόπο γίνεται η καταμέτρηση των αναγνώσεων και προκύπτουν τα τελικά αποτελέσματα. Η δήλωση των βιβλίων στην διαδικτυακή εφαρμογή <https://osdelnet.gr/bookworms> ΒΙΒΛΙΟΣΚΩΛΗΚΕΣ 2023 είναι **υποχρεωτική**. Σε διαφορετική περίπτωση η συμμετοχή θεωρείται **άκυρη.**
3. Τα παιδιά που δηλώνονται με ατομική συμμετοχή καλούνται, επίσης, να διαβάσουν **τουλάχιστον ένα** από τα βιβλία της προτεινόμενης λίστας, που αντιστοιχεί στην τάξη τους, για να θεωρείται έγκυρη η συμμετοχή τους. Στη συνέχεια, πραγματοποιούν την εγγραφή τους στη διαδικτυακή εφαρμογή <https://osdelnet.gr/bookworms> και κάθε φορά που ολοκληρώνουν την ανάγνωση ενός βιβλίου, το δηλώνουν στη λίστα **Διαβασμένα (Βιβλιοσκώληκες)**. Με αυτόν τον τρόπο γίνεται η καταμέτρηση των αναγνώσεων και προκύπτουν τα τελικά αποτελέσματα. Η δήλωση των βιβλίων στην διαδικτυακή εφαρμογή <https://osdelnet.gr/bookworms> ΒΙΒΛΙΟΣΚΩΛΗΚΕΣ 2023 είναι **υποχρεωτική**. Σε διαφορετική περίπτωση η συμμετοχή θεωρείται **άκυρη.**
4. Το Πρόγραμμα Ανάγνωσης ολοκληρώνεται στις **30 Απριλίου 2023**.

**Έπαινοι**

Ονομαστικοί έπαινοι θα διανεμηθούν στα παιδιά, στις τάξεις και στους εκπαιδευτικούς που θα λάβουν μέρος στο 2ο Πρόγραμμα Φιλαναγνωσίας για τα Γυμνάσια, **ΒΙΒΛΙΟΣΚΩΛΗΚΕΣ 2023**.

Η διαδικτυακή εφαρμογή έχει σχεδιαστεί από τον



Είναι ευγενική χορηγία προς τις Βιβλιοθήκες του Δήμου Καλαμαριάς

και υποστηρίζεται από τη βάση βιβλιογραφικών δεδομένων οσδέλnet.